**ELŐTERJESZTÉS**

Bonyhád Város Képviselő - testületének 2017. január 26-i

rendes/rendkívüli testületi ülésére

|  |  |
| --- | --- |
| Tárgy: | Bonyhád Város Önkormányzatának 2017. évi közbeszerzési terve |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Dr. Erményi Gyula aljegyző |
| Előterjesztés száma: | 6. sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| Melléklet: | 1 db |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

A közbeszerzésekről szóló 2015. évi CXLIII. törvény (a továbbiakban: Kbt.) 42.§ (1) bekezdése alapján a Kbt. 5. § (1) bekezdésében meghatározott ajánlatkérők, így – Bonyhád Város Önkormányzata is – évente kötelesek összesített közbeszerzési tervet készíteni az adott évre tervezett közbeszerzéseikről folyó év március 31-ig.

A 2017. évre irányadó közbeszerzési értékhatárokat Magyarország 2017. évi központi költségvetéséről szóló 2016. évi XC. törvény eltérő szöveggel való hatálybalépéséről szóló 2016. évi CLVII. törvény határozta meg az elmúlt évekhez képest magasabb összegben. Így 2017-ben közbeszerzési eljárás lefolytatása kötelező, amennyiben a közbeszerzés becsült értéke árubeszerzés vagy szolgáltatás megrendelése esetén a nettó 15 millió, míg építési beruházás esetén a nettó 25 millió forintot meghaladja.

Jelenleg önkormányzatunknál három közbeszerzési eljárás van folyamatban. Ebből az egyik (a TOP-2.1.2-15 Miénk itt a tér - rendezvénytér kialakítására meghirdetett) még 2016-ban elindult, tárgyévi közbeszerzési tervben szerepeltetni nem kell. A Városi Sportcsarnok felújítására és bővítésre vonatkozó építési közbeszerzés megindításáról 2017. január 3-i rendkívüli ülésén döntött a képviselő-testület. Adminisztratív okból a közvilágítás üzemeltetésére kiírt közbeszerzés - még az ajánlatok benyújtása előtt - eredménytelen lett és változatlan feltételekkel került újból kiírásra. Utóbbi két eljárás része a tárgyévi közbeszerzési tervnek.

Szintén része a tervnek a hamarosam megindítandó, a hulladékgazdálkodási közszolgáltatás megrendelésére vonatkozó közbeszerzési eljárás.

Ezeken az eljárásokon túl még a Terület- és Településfejlesztési Operatív Program keretében benyújtott projektjeinkhez kapcsolódó és - a pályázatok pozitív elbírálásának függvényében - 2017-ben lefolytatandó közbeszerzések képezik a terv részét.

Az előterjesztéshez csatolt melléklet nem tartalmazza Bonyhád és agglomerációs térségének szennyvíztisztítása, új szennyvíztelep megvalósítása című projekthez tartozó várható közbeszerzési eljárásokat, mert a projekthez mintnemzetgazdasági szempontból kiemelt jelentőségű beruházáshoz kapcsolódó közbeszerzések lefolytatása a Nemzeti Fejlesztési Programiroda Nonprofit Kft. feladata.

A Kbt. 42. § (3) bekezdése értelmében a közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

Mindezekre tekintettel kérem az alábbi határozati javaslat elfogadását:

**Határozati javaslat:**

Bonyhád Város Önkormányzatának Képviselő-testülete a közbeszerzésekről szóló 2015. évi CXLIII. törvény 42. § (1) bekezdése értelmében Bonyhád Város Önkormányzatának 2017. évi összesített közbeszerzési tervét a határozat melléklete szerinti tartalommal fogadja el.

A Képviselő-testület felkéri a jegyzőt, hogy gondoskodjon az éves összesített közbeszerzési tervnek a Közbeszerzési Adatbázisban, valamint Bonyhád Város Önkormányzatának honlapján történő közzétételéről.

Határidő: azonnal

Felelős: dr. Puskásné dr. Szeghy Petra - jegyző

Végrehajtásért felelős: dr. Erményi Gyula aljegyző

Bonyhád, 2017. január 16.

dr. Puskásné dr. Szeghy Petra

jegyző